CELEX: 32012D0703
Language: sk
Date: 2012-11-13 00:00:00
Title: 2012/703/EÚ: Rozhodnutie Rady z  13. novembra 2012 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Central Bank of Ireland

16.11.2012   
            
            
               SK
            
            
               Úradný vestník Európskej únie
            
            
               L 319/6
            
         ROZHODNUTIE RADY
   z 13. novembra 2012,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Central Bank of Ireland
   (2012/703/EÚ)
   RADA EURÓPSKEJ ÚNIE,
   so zreteľom na Protokol (č. 4) o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky zo 14. septembra 2012 Rade Európskej únie o externom audítorovi Banc Ceannais na hÉireann/Central Bank of Ireland (ECB/2012/20) (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému majú overiť nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasného externého audítora Central Bank of Ireland sa skončí po vykonaní auditu za finančný rok 2011. Preto je nevyhnutné vymenovať externého audítora na obdobie počnúc finančným rokom 2012.
            
         
               (3)
            
            
               Central Bank of Ireland si za svojho externého audítora na finančné roky 2012 až 2016 vybrala spoločnosť RSM Farrell Grant Sparks,
            
         
               (4)
            
            
               Rada guvernérov ECB odporučila, aby bola spoločnosť RSM Farrell Grant Sparks vymenovaná za externého audítora Central Bank of Ireland na finančné roky 2012 až 2016.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (2),
            
         PRIJALA TOTO ROZHODNUTIE:
   Článok 1
   Článok 1 ods. 5 rozhodnutia 1999/70/ES sa nahrádza takto:
   
      „5.   Spoločnosť RSM Farrell Grant Sparks sa týmto schvaľuje ako externý audítor Central Bank of Ireland.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 13. novembra 2012
      
         
            Za Radu
         
         
            predseda
         
         V. SHIARLY
      
   
   
      (1)  Ú. v. EÚ C 286, 22.9.2012, s. 1.
   
      (2)  Ú. v. ES L 22, 29.1.1999, s. 69.